**Zápisnica zo zasadnutia Obecného zastupiteľstva**

**zo dňa 14. 12. 2016**

Prítomní: podľa prezenčnej listiny

Program:

1. Otvorenie zasadnutia Obecného zastupiteľstva
2. Určenie overovateľov zápisnice a zapisovateľa
3. Schválenie programu zasadnutia

4. Kontrola uznesení

5. Schválenie VZN obce Veselé

6. Rozpočet obce Veselé na rok 2017

7. Rôzne

8. Diskusia

9. Záver

* 1. Zasadnutie OZ otvorila V. Šipková, starostka obce. Na zasadnutí boli prítomní 6 poslanci, ospravedlnila neúčasť poslankyňa Lucia Strečanská. Zasadnutie bolo uznášaniaschopné.
  2. V. Šipková, starostka obce, prečítala návrh programu zasadnutia. Do programu navrhla body: Stanovisko hlavného kontrolóra k návrhu rozpočtu obce Veselé na rok 2017 a k návrhu rozpočtu obce Veselé na roky 2018 – 2019, Záznam z kontroly HK 2016/2 z hospodárenia obce Veselé za prvý polrok 2016, Návrh plánu kontrolnej činnosti hlavného kontrolóra obce Veselé na 1. polrok 2017, Plán kontrolnej činnosti hlavného kontrolóra obce Veselé na 1. polrok 2017.
  3. V. Šipková predložila návrh na určenie overovateľov zápisnice poslankyne Janku Kováčovú a Lukáša Bučku, zapisovateľku zápisnice Danielu Michalčíkovú.

5. Uznesenia z predchádzajúceho zasadnutia prečítala hlavná kontrolórka obce p. Mária Horinová.

6. Starostka obce predložila na prejednanie návrhy VZN obce Veselé na rok 2017. Návrhy boli zverejnené v zmysle platných predpisov na obecnej tabuli obce i na webovej stránke obce. VZN tvoria súčasť zápisnice.

Všeobecne záväzné nariadenie obce Veselé

o poplatku za komunálne odpady a drobné stavebné odpady

o dani za psa

o dani za užívanie verejného priestranstva

o určení výšky dotácie na prevádzku a mzdy na dieťa materskej školy a žiaka školských zariadení so sídlom na území obce Veselé

o dani z nehnuteľností

o dani za nevýherné hracie prístroje.

Poslanci OZ diskutovali na tému nákladov obce na komunálne odpady. Vzhľadom na vysoké náklady navrhli určiť výšku poplatku za používanie ďalšej nádoby na zber komunálneho odpadu

* pre jednočlennú a dvojčlennú domácnosť, platiacu poplatok za komunálne odpady a drobné stavené odpady v obci, 50,00 € za kalendárny rok,
* pre trojčlennú a štvorčlennú domácnosť, platiacu poplatok za komunálne odpady a drobné stavené odpady v obci, 40,00 € za kalendárny rok,
* pre päťčlennú a šesťčlennú domácnosť, platiacu poplatok za komunálne odpady a drobné stavené odpady v obci, 30,00 € za kalendárny rok,
* sedemčlennej a viacčlennej domácnosti, platiacej poplatok za komunálne odpady a drobné stavené odpady v obci, prislúcha ďalšia nádoba na zber komunálneho odpadu bez poplatku, na požiadanie o vydanie na Obecnom úrade Veselé.

Ďalej navrhli

výšku ročného poplatku 20,00 € za používanie tretej nádoby na zber komunálneho odpadu pre deväť a viacčlennú domácnosť, platiacu poplatok za komunálne odpady a drobné stavené odpady v obci.

Poplatok za používanie ďalšej smetnej nádoby na zber komunálneho odpadu uhradí občan v mesiaci január. Obecným úradom Veselé mu bude vydaná registračná známka na vývoz odpadu. Občania, ktorým bude pridelená ďalšia smetná nádoba v priebehu roka, uhradia alikvotnú časť poplatku pri jej preberaní.

Poslanci OZ upozornili na pretrvávajúci stav komunálnych odpadov pred predajňu potravín a reštaurácie U Kohúta, s. č. 183.

7. Hlavná kontrolórka obce Veselé p. Horinová predložila:

a) Stanovisko hlavného kontrolóra k návrhu rozpočtu obce Veselé na rok 2017 a k návrhu rozpočtu obce Veselé na roky 2018 – 2019,

b) Záznam z kontroly hlavného kontrolóra 2016/2 z hospodárenia obce Veselé za prvý polrok 2016,

c) Návrh plánu kontrolnej činnosti hlavného kontrolóra obce Veselé na 1. polrok 2017,

d) Plán kontrolnej činnosti hlavného kontrolóra obce Veselé na 1. polrok 2017.

Predložený materiál tvorí súčasť zápisnice.

8. Návrh rozpočtu obce Veselé na rok 2017 bez programovej štruktúry a rozpočet obce na roky 2018 a 2019 predložila účtovníčka Obecné ho úradu p. Michalčíková. Tvorí súčasť zápisnice. 2017. Návrh bol zverejnený v zmysle platných predpisov na obecnej tabuli obce i na webovej stránke obce.

9. Rôzne.

Starostka obce informovala prítomných, že dňa 10. 10. 2016 uznesením obecného zastupiteľstva č. 44/2016 bola schválená kúpa nového osobného motorového vozidla pre obec Veselé. Povinnosťou obce je obstaranie a následná kúpa motorového vozidla cez EKS – Elektronický kontraktačný systém, špecifikácia predmetu zákazky: motorové vozidlo 5 miestne, kategória M1, určené na prepravu osôb a batožiny na pozemných komunikáciách. Cieľom bolo dosiahnutie čo najnižšej ceny vozidla. V rámci EKS a v zmysle obchodných podmienok elektronického trhoviska automatizovaným spôsobom bola uzatvorená zmluva na celkovú cenu predmetu Zmluvy vrátane DPH 13,500,00 € medzi objednávateľom obcou Veselé a dodávateľom Araver, a. s., v Bratislave, dňa 21. 11. 2016 o 8:38:05 hod.

Starostka obce predložila žiadosť Jiřího Daniša, Veselé 5 o poskytnutie jednorazového finančného príspevku. Žiadosť tvorí súčasť zápisnice.

Dňa 28. 12. 2015 bol zverejnený zámer obce Veselé odpredať žiadateľovi Petrovi Glasnákovi, bytom Veselé 5 parcelu č. 1733/2 vo výmere 14m2. Starostka obce navrhla schválenie odpredaja uvedenej parcely žiadateľovi.

Starostka obce oboznámila prítomných o zverejnení výberového konania na funkciu riaditeľky Materskej školy vo Veselom, pretože súčasná riaditeľka MŠ končí pracovný pomer dňom 31. 1. 2017. Uchádzač(ka) musí spĺňať kvalifikačné predpoklady

1. Získanie profesijných kompetencií podľa § 7 a 34 zákona NR SR č. 317/ 2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov a § 1 ods. 1 Vyhlášky MŠ SR č. 437/2009 Z. z., ktorou sa ustanovujú kvalifikačné predpoklady a osobitné kvalifikačné požiadavky pre jednotlivé kategórie pedagogických zamestnancov
2. Najmenej 5 rokov pedagogickej praxe
3. Absolvovanie 1. Atestácie

A kritériá

1. Bezúhonnosť v zmysle § 9 zákona č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov a § 3 ods. 3 zákona č. 552/2003 Z. z. v znení neskorších predpisov
2. Zdravotná spôsobilosť podľa § 10 zákona NR SR č. 317/2009 Z. z.

Starostka obce predložila na opravu uznesenie obecného zastupiteľstva zo dňa 30. 6. 2016 č. 29/2016 na základe listu PATÁK s. r. o Senica. List zo dňa 27. 11. 2016 tvorí súčasť zápisnice.

**Uznesenia Obecného zastupiteľstva vo Veselom zo dňa**

**14. 12. 2016**

**Uznesenie Obecného zastupiteľstva vo Veselom č. 53/2016**

Obecné zastupiteľstvo vo Veselom

Schvaľuje

program zasadnutia obecného zastupiteľstva vo Veselom na deň 14. 12. 2016 .

Prítomných 6 poslancov

Schválili 6 poslanci

**Uznesenie Obecného zastupiteľstva vo Veselom č. 54/2016**

Obecné zastupiteľstvo vo Veselom

určuje

overovateľov zápisnice poslancov Janku Kováčovú a Lukáša Bučku, zapisovateľku zápisnice Danielu Michalčíkovú.

Prítomných 6 poslancov

Schválili 6 poslanci

**Uznesenie Obecného zastupiteľstva vo Veselom č. 55/2016**

Obecné zastupiteľstvo vo Veselom

berie na vedomie

predložené uznesenia Obecného zastupiteľstva zo dňa 9. 11. 2016.

Prítomných 6 poslancov

Schválili 6 poslanci

**Uznesenie Obecného zastupiteľstva vo Veselom č. 56/2016**

Obecné zastupiteľstvo vo Veselom

1. zrušuje

uznesenie Obecného zastupiteľstva vo Veselom č. 72/2011 zo dňa 15. 12. 2011

1. schvaľuje

výšku poplatku za používanie ďalšej nádoby na zber komunálneho odpadu

* pre jednočlennú a dvojčlennú domácnosť, platiacu poplatok za komunálne odpady a drobné stavené odpady v obci, 50,00 € za kalendárny rok,
* pre trojčlennú a štvorčlennú domácnosť, platiacu poplatok za komunálne odpady a drobné stavené odpady v obci, 40,00 € za kalendárny rok,
* pre päťčlennú a šesťčlennú domácnosť, platiacu poplatok za komunálne odpady a drobné stavené odpady v obci, 30,00 € za kalendárny rok,
* sedemčlennej a viacčlennej domácnosti, platiacej poplatok za komunálne odpady a drobné stavené odpady v obci, prislúcha ďalšia nádoba na zber komunálneho odpadu bez poplatku, na požiadanie o vydanie na Obecnom úrade Veselé.

c) schvaľuje

výšku ročného poplatku 20,00 € za používanie tretej nádoby na zber komunálneho odpadu pre deväť a viacčlennú domácnosť, platiacu poplatok za komunálne odpady a drobné stavené odpady v obci.

Poplatok za používanie ďalšej smetnej nádoby na zber komunálneho odpadu uhradí občan v mesiaci január. Obecným úradom Veselé mu bude vydaná registračná známka na vývoz odpadu. Občania, ktorým bude pridelená ďalšia smetná nádoba v priebehu roka, uhradia alikvotnú časť poplatku pri jej preberaní.

Prítomných 6 poslancov

Schválili 5 poslanci, proti poslanec Branislav Kukuč

**Uznesenie Obecného zastupiteľstva vo Veselom č. 57/2016**

Obecné zastupiteľstvo vo Veselom

Schvaľuje

Všeobecne záväzné nariadenie obce Veselé

Č. 3/2016o dani za psa

Č. 4/2016 o dani za užívanie verejného priestranstva

Č. 5/2016 o určení výšky dotácie na prevádzku a mzdy na dieťa materskej školy a žiaka školských zariadení so sídlom na území obce Veselé

Č. 6 /2016 o dani z nehnuteľností

Prítomných 6 poslancov

Schválili 6 poslanci

**Uznesenie Obecného zastupiteľstva vo Veselom č. 58/2016**

Obecné zastupiteľstvo vo Veselom

Schvaľuje

všeobecne záväzné nariadenie obce Veselé

Č. 2/2016 o poplatku za komunálne odpady a drobné stavebné odpady

Prítomných 6 poslancov

Schválili 5 poslanci, zdržala sa poslankyňa Janka Kováčová

**Uznesenie Obecného zastupiteľstva vo Veselom č. 59/2016**

Obecné zastupiteľstvo vo Veselom

Schvaľuje

Všeobecne záväzné nariadenie obce Veselé

5/2016 o dani za nevýherné hracie prístroje

Prítomných 6 poslancov

Schválili 3 poslanci, zdržal sa hlasovania Branislav Kukuč, neschválili Adriana Duračková, Lukáš Bučka

**Uznesenie Obecného zastupiteľstva vo Veselom č. 60/2016**

Obecné zastupiteľstvo vo Veselom

berie na vedomie

a) Stanovisko hlavného kontrolóra k návrhu rozpočtu obce Veselé na rok 2017 a k návrhu rozpočtu obce Veselé na roky 2018 – 2019,

b) Záznam z kontroly hlavného kontrolóra 2016/2 z hospodárenia obce Veselé za prvý polrok 2016,

c) Návrh plánu kontrolnej činnosti hlavného kontrolóra obce Veselé na 1. polrok 2017,

d) Plán kontrolnej činnosti hlavného kontrolóra obce Veselé na 1. polrok 2017.

Prítomných 6 poslancov

Schválili 6 poslanci

**Uznesenie Obecného zastupiteľstva vo Veselom č. 61/2016**

Obecné zastupiteľstvo vo Veselom

a) Schvaľuje

Rozpočet obce Veselé na rok 2017 bez programovej štruktúry.

b) berie na vedomie

rozpočet obce Veselé na roky 2018 a 2019.

Prítomných 6 poslancov

Schválili 5 poslanci, zdržala sa hlasovania poslankyňa Janka Kováčová

**Uznesenie Obecného zastupiteľstva vo Veselom č. 62/2016**

Obecné zastupiteľstvo vo Veselom

a) Schvaľuje

poskytnutie jednorazovej sociálnej výpomoci žiadateľovi Jiřímu Danišovi, bytom Veselé 5 vo výške 50,00 €.

Prítomných 6 poslancov

Schválili 6 poslanci

**Uznesenie Obecného zastupiteľstva vo Veselom č. 63/2016**

Obecné zastupiteľstvo vo Veselom

schvaľuje

Predaj pozemku vo vlastníctve obce Veselé, vlastnícky podiel 1/1, v katastrálnom území Veselé, LV 900, parcela registra C č. 1733/2 zastavané plochy a nádvoria vo výmere 14 m2 za cenu 5,00 € za m2, t. z. dohodnutá kúpna cena za pozemok je 70,00 €, Petrovi Glasnákovi, bytom 922 08 Veselé 59, podľa zákona SNR č. 138/1991 Zb. o majetku obcí v znení neskorších predpisov, § 9a ods. 8, písm. e) z dôvodu hodného osobitného zreteľa.

Prítomných 6 poslancov

Schválili 6 poslanci

**Uznesenie Obecného zastupiteľstva vo Veselom č. 64/2016**

Obecné zastupiteľstvo vo Veselom

a) Schvaľuje

poskytnutie jednorazovej sociálnej výpomoci Rozálii Bernátovej, bytom Veselé 206 vo výške 100,00 € pri príležitosti životného jubilea, 100-ho výročia narodenia dňa 24. 12. 2016.

Prítomných 6 poslancov

Schválili 6 poslanci

**Uznesenie Obecného zastupiteľstva vo Veselom č. 65/2016**

Obecné zastupiteľstvo vo Veselom

Ruší

Uznesenie Obecného zastupiteľstva vo Veselom č. 29/2016 zo dňa 30. 6. 2016.

Prítomných 6 poslancov

Schválili 6 poslanci

**Uznesenie Obecného zastupiteľstva vo Veselom č. 66/2016**

Obecné zastupiteľstvo vo Veselom

Súhlasí

a) s výstavbou distribučného elektrického rozvodu NN „TA\_Veselé, TS 0088-005, NNK, TS, NNV“ nachádzajúcej sa v katastrálnom území Veselé.

b) so zriadením vecného bremena pre Západoslovenskú distribučnú, a. s., Čulenova 6, Bratislava. Budúca zaťažená nehnuteľnosť: parcela č. 158, register KN C, LV č. 900, výmera pozemku v m2 523, druh pozemku zastavané plochy a nádvoria, katastrálne územie Veselé, obec Veselé, okres Piešťany, parcela č. 159, register KN C, LV č. 900, výmera pozemku v m2 246, druh pozemku zastavané plochy a nádvoria, katastrálne územie Veselé, obec Veselé, okres Piešťany, parc. č. 1700/3 register KN C, LV č. 900, v celkovej výmere 6339 m2, druh pozemku zastavané plochy a nádvoria, katastrálne územie Veselé, obec Veselé.

Prítomných 6 poslancov

Schválili 6 poslanci

Vo Veselom 14. 12. 2016

Viera Šipková

Starostka obce

Zapisovateľka zápisnice Daniela Michalčíková

Overovatelia zápisnice:

Janka Kováčová ....................................................

Lukáš Bučka ...................................................